Keskustelu:Kesäkatu

message: Kesäkatu on myös lyhyt katu Helsingin Taka-Töölössä. Muuten merkityksetön kadunpätkä, mutta sen varrella olevassa toimistotalossa sijaitsi vuosina 1968–1993 Yleisradion pääkonttori, minkä vuoksi Ylen johtoon viitattiin noina aikoina toisinaan "Kesäkatuna". Nimellä on siis muitakin merkityksiä kuin Dannyn kappale. --Risukarhi (keskustelu) 22. kesäkuuta 2013 kello 00.46 (EEST)
replies: text: Sivu näköjään muutettiin täsmennyssivuksi vuonna 2017 ja siihen pantiin punalinkiksi yllä mainittu helsinkiläinen katu. Sinänsä ehkä sanakirjamateriaalia, mutta mielestäni Yleisradiokin olisi kiva mainita selvästi. Ei sitä taida kuitenkaan voida täsmennyssivun tekstiin asti kirjoittaa, vai voiko? --Pxos (keskustelu) 1. heinäkuuta 2018 kello 17.59 (EEST)
replies: text: :Kyllä Ylen minusta voisi tässä täsmennyssivullakin mainita kadun yhteydessä, sillä kyseessä on niin mitätön katu, ettei se olisi muuten merkittävä. Ylen entinen pääkonttorihan ei muuten ole ihan kadun varressa vaan syvemmällä korttelin keskellä. 2000-luvun alussa kadun varteen valmistui asuinkerrostaloryhmä, joka blokkaa nyt vanhan Ylen talon näköyhteyden kadulle. Lieneeköhän sen katuosoitteena enää Kesäkatu laisinkaan? --Risukarhi (keskustelu) 1. heinäkuuta 2018 kello 23.34 (EEST)
replies: text: ::Viimeksi mainitsemastani asiasta: Rakennusta nykyään käyttävä Suomen ympäristökeskus ilmoittaa katuosoitteekseen Mechelininkatu 34a. Tämä viittaa vahvasti siihen, että talon osoitteena ei enää käytetä Kesäkatua ollenkaan. Talo aiotaan muuten lähivuosina muuttaa asuinkäyttöön . Oikeastaan näkisin mieluummin artikkelin tuosta tönöstä kuin Kesäkadusta. --Risukarhi (keskustelu) 4. heinäkuuta 2018 kello 19.15 (EEST)

text: ::Meillä on näköjään myös ohjaussivu Kesäkatu 2, joka ohjaa artikkeliin Yleisradio. --Risukarhi (keskustelu) 6. heinäkuuta 2018 kello 15.17 (EEST)
replies: text: :::Olisikohan mahdollista tehdä ohjaussivusta "Kesäkatu 2" sitten rakennusta käsittelevä artikkeli? Tälle sivulle pantaisiin omaksi kohdakseen virke muotoa: "Kesäkatu on katu Helsingissä, jonka varrella oli aikanaan Yleisradion pääkeskusradiotalo". --Pxos (keskustelu) 7. heinäkuuta 2018 kello 11.19 (EEST)
replies: text: :::: Sanahirviön pääkeskusradiotalo tilalle useammin käytetty toimitalo tai pääkonttori. --85.76.64.180 7. heinäkuuta 2018 kello 11.35 (EEST)
replies: text: ::::: Käyttämäni termi oli joko vitsihirviö tai pelkkä esimerkki eli englanniksi "placeholder". Pysyvän nimen voi päättää myöhemmin, mutta esitin tuossa varsinaisesti idean siitä, miten nämä artikkelit pitäisi nimetä. Ehdotukseni oli "Kesäkatu 2", mutta jos toimitalolle löytyy jokin selkeä virallisenkaltainen nimi, joka lisäksi erottaa sen muista käytössä olleista radiotaloista (Fabianinkadulla joskus muinoin tai Pasilassa tämän jälkeen), niin aina parempi. --Pxos (keskustelu) 13. heinäkuuta 2018 kello 12.23 (EEST)

text: Onhan kadussa nostalgiaa niille joille on, mutta he (me) ovat hautaan vaipuva joukko. Radiotalon artikkelin voi tehdä osoitteella Kesäkatu 2 tai jollain muulla ja kadun voi unohtaa, koska kadun vastakkaisella puolella olevan Pauligin huvilankin osoite on Mechelininkatu. Joskus aikoinaan Ylen talon kohdalla oli armeijan hevosia. Olen etsinyt siitä vaiheesta kuvia, mutta vielä ei ole sattunut silmiin. --Abc10 (keskustelu) 13. heinäkuuta 2018 kello 13.11 (EEST)
thread_title:  Kesäkatu on myös katu Helsingissä